OpenLLM-France/wikimedia huggingface dataset:
# Alavesen ereserkia

Alavesen ereserkia Arabako Deportivo Alavés futbol taldearen ereserki ofiziala da. Alfredo Donnay musikari gasteiztarrak 1950eko hamarkadan idatzi zuen

## Hitzak

Bravo equipo albiazul que resurges potente otra vez recordando la gloria de aquel gran Deportivo Alavés Vitoria ha puesto en ti Su esperanza y su gran ilusión de que llegues a ser de tu grupo algún día campeón.
Animo, pues, valiente Deportivo. Animo, pues, con entusiasmo hay que luchar para lograr de nuevo aquellos triunfos que dieron gloria al equipo y a la ciudad.
Animo, pues, valiente Deportivo. poned coraje y nobleza al pelear Vitoria entera te aplaude y acompaña para poder el gran triunfo alcanzar.

## Kanpo estekak

* Alavesen ereserkia entzungai (1. bertsioa). Youtube.com (Gaztelaniaz)
* Alavesen ereserkia entzungai (2. bertsioa). Youtube.com (Gaztelaniaz)
* Datuak: Q12253065
# Alazani

Alazani ibaia (georgieraz, ალაზანი, Alazani; azerieraz, Qanıx) Georgiako eta Azerbaijango ibai bat da, Kaukason sortua, Tuxetia eskualdean. Kura ibaiaren ibaiadar nagusia da, Georgiatik ekialderantz doa, eta 351 kilometro egiten ditu.

## Ibilbidea

Kaukaso Handian jaiotzen da Alazani ibaia eta hegoalderantz jotzen du Akhmeta herriraino. Ondoren hego-ekialderantz jotzen du eta Georgiako mahasti eskualde nagusia zeharkatzen du. Ondoren ibilbidearen zati luzean zehar Georgia eta Azerbaijanen arteko muga da, Mingatxevir hiriko urtegian (Azebaijanen) Kura ibaiarekin bat egin aurretik.

## Ezaugarriak

Alazani ibaiaren zati luzeak lehortzera iristen dira neguan. Udaberrian inguruko mendietako elurrak urtu egiten dira eta ibaia asko handitzen da uholdeak eraginez. Nekazaritza oso ugaria da inguruetan eta haren eraginez hainbat eremutan poluzio handia izatera iristen da, Kvareli eta Lagodekhi barrutietan esate baterako.
Ibaiaren korronte azkarra baliatzeko txinatar inbertsoreek hainbat zentral hidroelektriko eraiki zituzten 1990. hamarkadan Alazani ibaiaren inguruan.

## Historia

Ibaia seguruenik antzinako geografoen testuetan agertzen den bat da: Alazonius edo Alazon aipatu zuten Estrabonek eta Plinio Zaharrak, eta kasu horretan argi samar dago. Baliteke baita Dion Kasiok eta Plutarkok aipaturiko Abas ibaia izatea, non gudu bat izan zen K.A. 65. urtean.

## Erreferentziak

* ↑ Our waters : joining hands across borders : first assessment of transboundary rivers, lakes and groundwaters. United Nations 2007, 5 or. ISBN 978-1-4356-4142-6. PMC 231395605. (Noiz kontsultatua: 2022-02-23).
* ↑ (Ingelesez) Smith, William. (1873). A Dictionary of Greek and Roman Geography. John Murray (Noiz kontsultatua: 2022-02-23).

## Kanpo estekak

* Datuak: Q212795
* Multimedia: Alazani River / Q212795
# Alazne

Alazne emakume-izena mirari adierazten duen alatz neologismotik eratortzen da. Deun-ixendegi euzkotarra bilduman Milagros izenaren itzulpen moduan agertzen da.

## Alazne izena duten pertsona ezagunak

| Izen-abizenak | Jarduera | Jaiolekua | jaiotza data | heriotza data |
| Alazne Aiestaran Yarza | unibertsitateko irakasle kazetari | Ermua | 1972 | |
| Alazne Astorga | aktore dantzari | Deustu | 1998-01-10 | |
| Alazne Etxeberria | aktore irakasle art director | Donostia | 1979-09-03 | |
| Alazne Gomez | futbolari | Bilbo | 1993-10-19 | |
| Alazne Rivero | komikigile marrazkilari | Bilbo | 1958-03-22 | 2002-04-09 |
| Alazne Untxalo | bertsolari | Ituren | 1989 | |

## Kanpo estekak

* Datuak: Q12253067
# Alazne Etxebarria

Alazne Etxebarria izan daiteke:
* Alazne Etxebarria Urizar (1997), bizkaitar atleta
* Alazne Etxeberria (1979), gipuzkoar antzezlea eta irakaslea.
# Alarba

Alarba Espainiako Zaragozako probintziako udalerria da, Aragoin. 2008an 143 biztanle zituen 19 kilometro koadroko azaleran.

## Kanpo estekak

* Datuak: Q975254
* Multimedia: Alarba / Q975254
# Alarcón

Alarcón Cuencako udalerria da, La Manchuela eskualdean dagoena.
2009ko urtarrilaren 1eko erroldaren arabera 191 biztanle zituen.

## Ikus, gainera

* Cuencako udalerrien zerrenda

## Kanpo estekak

* (Gaztelaniaz) Herriko nekazal erakunde baten webgunea.
* Datuak: Q1020522
* Multimedia: Alarcón / Q1020522
# Alargun eta umezurtzak

Alargunak eta umezurtzak tipografian erabili ohi diren terminoak dira, inprimatzera doazen orrialde maketatuen itxura okertzera doazen lerro solteei esaten zaie horrela.
Alarguna paragrafo bukaerako lerro labur bat da, eta, testua inprimatzean, hurrengo orrialdeko goialdean agertzen da bakarrik. Umezurtza, aldiz, paragrafo baten lehen lerroa da, aurreko orrialdearen bukaeran bakarrik inprimatzen dena.
Testu-editoreekin, horrelakoak automatikoki ez agertzea aukera dezakezu, hautatutako paragrafo-estiloan oinarrituta.

## Erreferentziak

* ↑ «Glosario orokorra - LibreOffice Help» help.libreoffice.org (Noiz kontsultatua: 2018-06-04).

## Kanpo estekak

* Datuak: Q1075232
# Alargunen Etxea

Alargunen Etxea Aguraingo eraikin zibil zaharrena da, XIV. eta XV. mendeen artean eraikia. Litekeena da hasieran defentsarako dorretxea izatea, kokapenagatik eta beheko murruen loditasunagatik. 1564ko abuztuan Agurain suntsitu zuen sutea gainditu zuen etxe zibil bakarra izan zen, baina ez dago bere egoera orijinalean XVII. eta XVIII. mendeetan berritu egin zenez. Eraikitako euskal ondare nabarmen gisa katalogatua dago Aguraingo Hirigune Historikoaren barruan.

## Ezaugarriak

Tarteko eraikina, izkina egiten duena, orube angeluzuzen oso estu eta luzangaren gainean eraikia (Gotikoaren bereizgarria). Fatxada nagusiak beheko oin, bi bizitza eta irekidurarik gabeko ganbara ditu.
Atzeko fatxadak bizitza bat gehiago du, eta honen beheko zatia soilik da guztiz Erdi Arokoa: hor nabarmentzen dira arku zorrotzeko portada gotikoa, estua eta dobelekin, gaur egun zati bat kalearen mailatik behera duena; eta alboan duen saietera, etxeko orgen sarrera argiztatzeko funtzioa duena, seguruenik.
Harria da beheko oinetan material nagusia, harlanduzko lana fatxada nagusian eta harri horma ekialde eta iparraldeko aurpegietan (azken honetan, entokatua). Goiko bizitzak bistako adreiluz eta luzitutako zurez (fatxada nagusian) eginiko armazoi egituraz ixten dira.
Beheko bizitzak ateburua duten bi irekidura handiko merkataritza lokal bat du: ezkerrekoa sarbidea da eta eskuinekoa erakusleihoa. Lehen bizitzak hutsarte angeluzuzen bat du eta, gainean, zurezko markoa duten bi leiho kareldun.

## Erreferentziak

* 1 2 Alargunen Etxea.. Informazio panela. (Noiz kontsultatua: 2019-09-18).
* 1 2 «Alargunen etxeak. Ondarea. Euskal Ondare Kulturalaren Informazio Sistemaren hasiera orria» www.euskadi.eus (Noiz kontsultatua: 2019-09-18).

## Kanpo estekak

* Datuak: Q65934835
* Multimedia: Alargunen Etxea house / Q65934835
# Alaraz

Alaraz Salamancako udalerria da, Peñaranda de Bracamonte eskualdean dagoena.
2009ko urtarrilaren 1eko erroldaren arabera 551 biztanle zituen.

## Ikus, gainera

* Salamancako udalerrien zerrenda

## Kanpo estekak

* (Gaztelaniaz) Udalerriari buruzko informazioa Salamancako aldundiaren webgunean.
* Datuak: Q1625907
* Multimedia: Alaraz / Q1625907
# Alarcosko gudua

Alarcosko gudua (gaztelaniaz: Batalla de Alarcos; arabieraz: معركة الأرك‎, ma'rakat al-Arak) Ciudad Realgo Alarcosko gazteluaren ondoan 1195eko uztailaren 19an eginiko gudua izan zen. Guadiana ibaiaren haranean Alfontso VIII.a Gaztelakoak eta Abu Yusuf Yaqub al-Mansurrek zuzendutako armadek bat egin zuten. Almohadeen garaipenak ia hogei urtez- Navas de Tolosako gudura arte- geldiarazi zuen errekonkista.
Kristauek bi zalditeria-erregimentu zituzten: lehenengo lerroan zalditeria astuna, Diego II.a Lopez Harokoak zuzenduak, eta honen gudaroste zeuden. Bigarrenean, berriz, erregeak berak zuzendutako infanteria eta zalditeria arina.

## Erreferentziak

* 1 2 Kaufmann, J. E.; Kaufmann, H. W. & Jurga, Robert M.. (2004). The Medieval Fortress: Castles, Forts, And Walled Cities Of The Middle Ages. Cambridge: Da Capo Press, 101 or. ISBN 978-0-306-81358-0..

## Kanpo estekak

* Datuak: Q1481920
* Multimedia: Battle of Alarcos / Q1481920
# Alarde

    Artikulu hau jai giroko desfileari buruzkoa da; telesaila gaitzat duena beste hau da: «Alardea (telesaila)»
Alardea Euskal Herriko herri batzuetan egiten diren jai giroko desfileak dira, arma eta uniformedun gudariz jantzitako pertsonez osaturiko segizio baten inguruan.
Euskal Herriko garai bateko antolakuntza militarrean, udalerri eremuko miliziek garrantzi handia zuten. Alkatea bera zen milizien buruzagia; eta, miliziek beti prest izan behar zutenez, aldizka ikuskapenak egin behar izaten zituzten. Ikuskapen horiek, askotan, herriko jaietako osagai bihurtu ziren. Funtzio militar berezia galdu ondoren, zenbait herritako festetako ospakizun eta ikuskizun nagusi dira, bertakoen eta kanpoko ikusle nahiz turisten erakarle, batzuetan garaipen desfilearen itxuraz (Hondarribia, Irun), beste batzuetan gudu irudikapen gisa (Antzuola). Euskal Herriko alarde batzuk gudu jakin baten oroitzapenez egiten dira, hala nola Irungoa (San Martzialeko gudua, 1522), Hondarribikoa (1638ko setioa), Antzuolakoa (921, Valdejunquerako gudua?) eta Tolosakoa (1321, Beotibarko gudua).
Elorrion ere ospatzen da alardea. Donostiako danborrada alardea ote den eztabaida dago, gehienen ustez segizio irrilaria baita, armada eta gudariez trufa egiteko. Tradizioz, gizonak ziren segizio alardeetan gudari jantzita parte hartzen zutenak, eta emakumeek rol folkloriko betez parte hartu izan dute (kantinera gisa, besteak beste). XX. mendearen amaieratik, Irunen eta Hondarribian gizon eta emakumeen alarde mistoen konpainiak sortu dira, eta herri horietan ika-mika bizia sortu da: alarde tradizionalaren aldekoak, batetik, eta berdintasunezkoaren aldekoak, bestetik.+

## Ikus, gainera

* Hondarribiko alardea
* Irungo alardea
* Mairuaren Alardea
* Errebonbilloak

## Erreferentziak

* ↑ «alarde», Harluxet Hiztegi Entziklopedikoa.

## Kanpo estekak

* Datuak: Q12253063
* Multimedia: Alardeak (military parade) / Q12253063
# Alargun beltz

Alargun beltza —hegoaldeko alargun beltza izenez ere ezaguna; izen zientifikoa: Latrodectus mactans— Ipar Amerikako armiarma espezie pozoitsu bat da, Latrodectus generokoa. Emeak ezagunak dira kolore beltz eta gorri bereizgarria dutelako, eta ugaldu ondoren batzuetan arra jaten dutelako. Alargun beltzaren pozoiak nekez hil dezake gizaki osasuntsu bat.

## Erreferentziak

* ↑ (Ingelesez) Susan C. Jones: «Black Widow Spider», Ohio State University Extension Fact Sheet.

## Kanpo estekak

* Datuak: Q113297
* Multimedia: Latrodectus mactans / Q113297
* Espezieak: Latrodectus mactans
# Alargento

Alargento sulfuro motako minerala da.

## Ezaugarriak

Alargento sulfuro mineralaren formula kimikoa hau da: ${\ce {(Ag1-xSbx)}}$. Sistema hexagonalaren arabera sortzen ditu kristalak. Mohs eskalaren arabera duen gogortasunaren balioa 3,5 da.

## Erreferentziak

* 1 2 (Ingelesez) «Allargentum: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q413516
* Multimedia: Allargentum / Q413516
# Allison udalerria, Lyon konderria (Iowa)

Allison udalerria Ameriketako Estatu Batuetako Iowa estatuko udalerri bat da, Lyon konderrian. Azken zentsuaren arabera 307 biztanle zituen.

## Ekonomia

2020ko zentsuaren arabera, Allison udalerriak 93 etxebizitza zeuden. Per capita diru-sarrerak 26.452 estatubatuar dolar ziren.

## Kanpo estekak

* Datuak: Q9035999
# Allison (Iowa)

Allison Iowako hiri bat da. Butler konderrian kokatua dago. 2010ean 1.029 biztanle zituen, 7,59 kilometro koadrotan banatuta.

## Ikus, gainera

* Butler konderria

## Kanpo estekak

* Datuak: Q281220
* Multimedia: Allison, Iowa / Q281220
# Allison (Pennsylvania)

Allison Ameriketako Estatu Batuetako erroldak esleitutako leku bat da. Fayette konderrian kokatuta dago, Pennsylvania estatuan. 503 biztanle ditu, 1,7 kilometro koadroko azaleran banatuta.

## Ikus, gainera

* Fayette konderria

## Kanpo estekak

* Datuak: Q4732717
# Allison Pineau

Allison Marie Pineau, (Chartres, Frantzia, 1989ko maiatzaren 2a), eskubaloian aritzen den kirolari frantziarra da..
2016ko Udako Olinpiar Jokoetan (Rio de Janeiro), esku hartu, eta zilarrezko domina eskuratu zuen; 2020ko Udako Olinpiar Jokoetan (Tokio), berriz, urrezko domina eskuratu zuen, bietan eskubaloian eta Frantzia ordezkatuz; ROCeko taldearen (zilarrezko domina) eta Norvegiako taldearen (brontzezko domina) aurretik sailkatu zen Frantzia.
Tokion, honako hauek osatzen zuten Frantziako taldea: Méline Nocandy, Blandine Dancette, Pauline Coatanea, Chloé Valentini, Allison Pineau, Coralie Lassource, Grâce Zaadi Deuna, Amandine Leynaud, Kalidiatou Niakaté, Cléopatre Darleux, Océane Sercien-Ugolin, Laura Flippes, Béatrice Edwige, Pauletta Foppa, Estelle Nze Minko]] eta Alexandra Lacrabèrek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2016 | Rio de Janeiro Brasil | 02 ! | Eskubaloia, emakumezkoa. |
| 2020 | Tokio Japonia | 01 ! | Eskubaloia, emakumezkoa. |

## Erreferentziak

* ↑ «Allison Marie Pineau» olympedia.org (Ingelesez)
* ↑ "Allison Marie Pineau" olympics.com (Gaztelaniaz)

## Kanpo estekak

* Datuak: Q270507
* Multimedia: Allison Pineau / Q270507
# Allipén ibaia

Allipén ibaia Txileko Araucanía eskualdean dagoen ibaia da. Trufultruful eta Zahuelhue ibaien bidegurutzean eratzen da, Melipeuco parean. Trufultruful Conguillío lakuak eta Conguillío Parke Nazionalean kokatutako beste aintzira txikiek elikatzen dute.
Allipenen ibaiadar nagusia Curaco ibaia da, izen bereko ibaiaren bidez Colico lakuko urak jasotzen dituena.
* Datuak: Q4732703
* Multimedia: Allipén River / Q4732703
# Allison udalerria, Lawrence konderria (Illinois)

Allison udalerria Ameriketako Estatu Batuetako Illinois estatuko udalerri bat da, Lawrence konderrian. Azken zentsuaren arabera 278 biztanle zituen, 45.34 milia karratu (117.4 km$^2$) eremuan.

## Ekonomia

2020ko zentsuaren arabera, Allison udalerrian 130 etxebizitza zeuden. Per capita diru-sarrerak 62.495 estatubatuar dolar ziren.

## Kanpo estekak

* Datuak: Q4732840
# Alegre (Espírito Santo)

Alegre Brasilgo udalerri bat da, Espírito Santo estatuan kokatua. 30.768 biztanle ditu 772 km²ko eremuan.

## Ikus, gainera

* Espírito Santo

## Kanpo estekak

* Datuak: Q1807909
* Multimedia: Alegre (Espírito Santo) / Q1807909
# Alegrete do Piauí

Alegrete do Piauí Brasilgo udalerri bat da, Piauí estatuan kokatua. 4.634 biztanle ditu 259,789 km²ko eremuan.

## Ikus, gainera

* Piauí

## Kanpo estekak

* Datuak: Q633346
* Multimedia: Alegrete do Piauí / Q633346
# Alegria (argipena)

Alegria izenak hainbat artikulutara darama Wikipedia honetan.
Euskal toponimian, Alegria edo Alegría (gazteleraz idatzia) ageri da zenbait tokitan:
* Alegría-Dulantzi udalerri izen ofiziala, euskaraz Dulantzi. Eta herri honetan:
** Alegria Kirol Kluba, futbol taldea.
** Dulantzi ibaia, Alegria izenez ere ezaguna.
* Alegría de Oria gaztelerazko izena, Alegia herriari dagokio.
Munduko tokiak:
* Alegria (Rio Grande do Sul), Brasil.
* Alegría (El Salvador)
* Alegria (Cebu, Filipinak)
* Alegria (Surigao, Filipinak)
Euskal herritar askoren deitura ere bada Alegria. Esate baterako:
* Iñaki Alegria (informatikaria)
* Miguel Ángel Alegría (Lakuntza 1933-2018), pilotaria, Alegria izen soilaz ezaguna pilotan.
* Espe Alegria (Ermua 1986, Boise 1991), eusko-estatubatuar irakaslea.
* Blas Alegria (Lakuntza 1883-1947), euskal idazlea.
* Oskar Alegria, kazetari eta zine-zuzendaria.
* Begoña Alegría, kazetari arabarra.
* Isidro Alegria, musikari nafarra.
# Alegria Kirol Kluba

Alegria Kirol Kluba Dulantziko futbol taldea da. 1975ean sortu zuten eta egun Arabako Erregional Preferentean aritzen du.

## Historia

Club Deportivo Alegria taldeak 1975an sortu zutenetik ia beti Erregional Mailan aritu du, bitan izan ezik: 1988-89 eta 1998-99 denboraldiak.
2016-17 denboraldian ez du nagusien talderik osatzerik lortu eta harrobiko taldeak bakarrik aritu zen. Hurrengo urtean berriz ekin zion talde nagusiari eta Erregional Preferentera igo zen.

## Uniformea

* Lehenengoa: zamarra txuri-urdina eta praka urdinak.

## Futbol zelaia

Alegriak Dulantziko Udal Zelaian jokatzen du.

## Datuak

2024-25 denboraldia barne.
* Denboraldiak Lehenengo Mailan: 0
* Denboraldiak Bigarren Mailan: 0
* Denboraldiak Bigarren B Mailan: 0
* Denboraldiak Lehen maila RFEFn: 0
* Denboraldiak Bigarren maila RFEFn: 0
* Denboraldiak Hirugarren Mailan: 2
* Denboraldiak Hirugarren maila RFEFn: 0
* Emaitzarik onena: 20. (Hirugarren Maila, IV. Multzo 88-89 eta 98-99 denboraldiak)

## Palmaresa

* Arabako Erregional Preferentea (1): 1998

## Kanpo estekak

* Datuak: Q8347041
# Alegria (Rio Grande do Sul)

Alegria Brasilgo udalerri bat da, Rio Grande do Sul estatuan kokatua. 3.651 biztanle ditu 172,688 km²ko eremuan.

## Ikus, gainera

* Rio Grande do Sul

## Kanpo estekak

* Datuak: Q601127
* Multimedia: Alegria (Rio Grande do Sul) / Q601127
# Alegría, tristeza

Alegría, tristeza 2018ko Ibon Cormenzana bilbotar zinema zuzendariaren film dramatikoa da.

## Sinopsia

Oharra: Atal honek istorio osoa edo amaiera argitzen du.
Marcos suhiltzailea da, eta Sandra bikotekidearekin eta Lola alabarekin bizi da. Marcos ohituta dago muturreko egoerak bizitzen, baina kolpe latza jasoko du, eta bizitza aldatuko zaio. Hortik aurrera, blokeatuta geldituko da, eta soilik Lola alabaren laguntzarekin egin ahalko du aurrera. Shock egoera hori gainditzeko tratamendua hasiko du.

## Aktoreak

* Roberto Álamo: Marcos
* Manuela Vellés: Luna
* Claudia Placer: Lola
* Pedro Casablanc: Durán doktorea
* Carlos Bardem: Pedro
* Maggie Civantos: Sandra
* Andrés Gertrúdix: Pablo
* Patxi Freytez
* Miguel Herrán
* Miriam Martín: Maite
* Rocío Muñoz-Cobo
* Carlos Olalla
* Javier Perdiguero: burdindegiko saltzailea

## Erreferentziak

* ↑ «Alegría Tristeza» Berria 2018-11-10 CC BY-SA 4.0 lizentziapean.

## Kanpo estekak

* Datuak: Q58424028
# Alegría (El Salvador)

Alegría El Salvadorko Usulután departamenduko udalerri bat da. 2007ko erroldaren arabera 11.712 biztanle zituen.

## Erreferentziak

* ↑ (Gaztelaniaz) Dirección General de Estadística y Censos. (2007). (pdf) VI Censo de Población y V de Vivienda 2007. (Noiz kontsultatua: 2020-05-05).

## Kanpo estekak

* Datuak: Q1154684
* Multimedia: Alegría, El Salvador / Q1154684
# Alegrete (Rio Grande do Sul)

Alegrete Brasilgo udalerri bat da, Rio Grande do Sul estatuan kokatua. 72.409 biztanle ditu 7.803,954 km²ko eremuan.

## Ikus, gainera

* Rio Grande do Sul

## Kanpo estekak

* Datuak: Q851276
* Multimedia: Alegrete (Rio Grande do Sul) / Q851276
# Aleia Hobbs

Aleia Hobbs (1996ko otsailaren 24a) abiadura lasterketetan espezializatutako atleta profesional estatubatuarra da. 2018an lau titulu nazional irabazi zituen, NCAA Mailan 60 m 100 m eta 4 × 100 m-ko erreleboa irabaziz, eta 100m-ak AEBetako Txapelketan. Hobbsek Estatu Batuak ordezkatu zituen 2019ko World Relays-en urrea irabaziz errelebo motzarekin.
2014an LSU Lady Tigers-ekin konprometitu zen eta 2018 erdialdera arte aritu zen, profesional bihurtu eta adidasekinakordioa sinatu zuen arte. LSUn egon zen garaian, Hobbsek Estatu Batuak ordezkatu zituen 2015eko Panamerikar Junior Txapelketan, non zilarrezko domina lortu zuen 100m-ko proban eta urrezko domina 4 × 100 m erreleboan. 2020ko Udako Olinpiar Jokoetan zilarrezko domina lortu zuen 4x100m-ko errelebo proban.

## Nazioarteko emaitzak

Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | 4x100m |
| Munduko Errelebo txapelketak ||||
| Urtea | Lekua | Domina | Proba |
| 2019 | Yokohama Japonia | 01 ! | 4x100m |
| Panamerikar Jokoak (Sub20) ||||
| Urtea | Lekua | Domina | Proba |
| 2015 | Edmonton Kanada | 01 ! | 4x100m |
| 2015 | Edmonton Kanada | 02 ! | 100m |

## Erreferentziak

* ↑ (Ingelesez) «American big-shots bruised but victorious at World Relays» France 24 2019-05-12 (Noiz kontsultatua: 2022-02-08).

## Kanpo estekak

* Datuak: Q29830121
* Multimedia: Aleia Hobbs / Q29830121
# Altusried

Altusried Alemaniako udalerria da. Bavariako estatuan kokatuta dago, [[Oberallgäu (barrutia)|Oberallgäu]] barrutian. 2014an 9.926 biztanle zituen 91,69 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q446342
* Multimedia: Altusried / Q446342
# Altwigshagen

Altwigshagen Alemaniako udalerri bat da, Mecklenburg-Aurrepomerania estatuan. Azken zentsuaren arabera 389 biztanle zituen, 28,68 kilometro koadroko azaleran..

## Kanpo estekak

* Datuak: Q446933
* Multimedia: Altwigshagen / Q446933
# Altwarp

Altwarp Alemaniako udalerri bat da, Mecklenburg-Aurrepomerania estatuan. Azken zentsuaren arabera 440 biztanle zituen, 32,75 kilometro koadroko azaleran..

## Kanpo estekak

* Datuak: Q446425
* Multimedia: Altwarp / Q446425
# Alturas (Kalifornia)

Alturas Kaliforniako hiri bat da. Modoc konderrian kokatua dago. 2010ean 2.827 biztanle zituen, 6,3 kilometro koadrotan banatuta.

## Ikus, gainera

* Modoc konderria

## Kanpo estekak

* Datuak: Q446281
* Multimedia: Alturas, California / Q446281
# Altus (Oklahoma)

Altus Oklahomako hiri bat da. Jackson konderrian kokatua dago. 2010ean 19.813 biztanle zituen, 47,59 kilometro koadrotan banatuta.

## Ikus, gainera

* Jackson konderria

## Kanpo estekak

* Datuak: Q446314
* Multimedia: Altus, Oklahoma / Q446314
# Altweidelbach

Altweidelbach Alemaniako udalerria da. Renania-Palatinatua estatuan kokatuta dago, [[Rhein-Hunsrück barrutia|Rhein-Hunsrück]] barrutian. 2014an 251 biztanle zituen 4,1 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q446550
* Multimedia: Altweidelbach / Q446550
# Altus (Arkansas)

Altus Ameriketako Estatu Batuetako hiri bat da. Franklin konderrian kokatuta dago, Arkansas estatuan. 665 biztanle ditu, 4,687803 kilometro koadroko azaleran banatuta.

## Ikus, gainera

* Franklin konderria

## Kanpo estekak

* Datuak: Q79226
* Multimedia: Altus, Arkansas / Q79226
# Andriano

Andriano (alemanez: Andrian) Italiako udalerri bat da. Bozen-Hego Tirolgo probintzia autonomoan kokatuta dago, Trentino-Adige Garaia eskualdean. 1.025 biztanle ditu, 4,89 kilometro koadroko azaleran banatuta.

## Mugakideak

Andrianok honako udalerri hauekin egiten du muga:
Appiano sulla Strada del Vino Terlan Nals

## Kanpo estekak

* Datuak: Q373802
* Multimedia: Andrian / Q373802
# Andrid

Andrid Errumaniako udalerri bat da, Satu Mare konderrian. 2.455 biztanle ditu, 62,36 kilometro koadroko azaleran banatuta.

## Herriak

Udalerrian honako herriak daude:
Andrid $^{(en)}$ Dindești $^{(en)}$ Irina $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q5063237
# Andries Pretorius

Andries Wilhelmus Jacobus Pretorius (Graaff-Reinet, Cape, 1798ko azaroaren 27a - Potchefstroom, Transvaal, 1853ko uztailaren 23a) Hegoafrikako politikaria, boerren buruzagia izan zen.
Zuluen artean sarraski handi bat egin ondoren, Nataleko Errepublika aldarrikatu zuen (1838). Transvaaleko Errepublika sortu zuen; eta 1852. urtean onartu zen Transvaalen burujabetasuna. Haren omenez eraiki zen Pretoriako hiria.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q440155
* Multimedia: Andries Pretorius / Q440155